11. Socialtilsynets tilsyn på handicap- og psykiatriområdet efter høring (Åben)
Tidl. politisk behandling
Forventet sagsgang
Høring, SS-U, ØK, BY 
Lovgrundlag
Socialtilsynsloven
SAGENS INDHOLD
Byrådet præsenteres i denne sag for de tilsyn, som socialtilsynet har ført med:

Boligerne på [adresse] ([adresse]) i august 2021

Botilbud Handicap Hinnerup (Hindhøjen) i september 2021.  
Byrådet skal tage stilling til de indsatser, der foreslås iværksat som opfølgning på tilsynene. Sagen har 
været i høring hos Handicaprådet forud for den politiske behandling.
Tilsynsrapporterne er lavet på baggrund af socialtilsynets bedømmelse af, om det enkelte tilbud stadig har 
den påkrævede kvalitet og samlet set opfylder betingelserne for godkendelse. Socialtilsynet beslutter før 
hvert tilsyn, hvorvidt tilbuddet skal vurderes ud fra samtlige temaer, kriterier og indikatorer eller blot nogle 
af disse. 
Bilaget ”Tilsynsbeskrivelse, socialtilsynet” beskriver i hovedtræk tilsynsrapportens opbygning og 
terminologi. 
Tilsyn med [adresse]
Konklusionerne vedrørende [adresse] er positive. Socialtilsynet har ikke fundet anledning til at komme med 
opmærksomhedspunkter eller udviklingspunkter. Tilbuddet har fastholdt sin godkendelse (regodkendt).
Ved tilsynet med [adresse] har socialtilsynet valgt at fokusere på temaerne:

Tema 1: Uddannelse og beskæftigelse (kriterium 1, indikator 1a)

Tema 2: Selvstændighed og relationer (kriterium 2, indikator 2b)

Tema 4: Sundhed og trivsel (kriterium 4, indikator 4a). 
Tilsyn med Andreas Johansen
Konklusionerne vedrørende Andreas Johansen er overordnet positive. Socialtilsynet har påpeget enkelte 
udviklingspunkter. Tilbuddet har fastholdt sin godkendelse (regodkendt).
Ved tilsynet med Andreas Johansen har socialtilsynet valgt at fokusere på temaerne:

Tema 3: Målgruppe, metoder og resultater (kriterium 3, indikator 3b-3c)

Tema 4: Sundhed og trivsel (kriterium 4, indikator 4a-4b)

Tema 6: Kompetencer (kriterium 10, indikator 10a-10b).
I forhold til temaet ”Målgruppe, metoder og resultater” anbefaler socialtilsynet, at tilbuddet arbejder videre 
med at ensarte og systematisere dokumentationen i tilbuddets afdelinger.  
Sagsnr. EMN-2020-35911
DokID: 2490247
Sagsbehandler maths
Byråd
21-12-2021 15:00
Byråd
21-12-2021 19:00
I forhold til temaet ”Kompetencer” anbefaler socialtilsynet, at tilbuddet arbejder på at udvikle og ensrette 
implementeringen af metoden KRAP (Kognitiv, Ressourcefokuseret og Anerkendende Pædagogik). 
Desuden anbefaler socialtilsynet, at tilbuddet tilegner sig viden om demens. 
Tilsynsrapporterne for [adresse] og Andreas Johansen er vedlagt som bilag og indeholder de temaer, kriterier og 
indikatorer, som socialtilsynet har valgt at fokusere på ved det aktuelle tilsynsbesøg. Af systemmæssige 
årsager fremgår enkelte ikke-udvalgte indikatorer fortsat i tilsynsrapporterne. Disse er markeret med røde 
krydser.
De tiltag som tilbuddene foreslår iværksat efter tilsynene fremgår af bilaget ”Opfølgning på tilsynsbesøg 
ved socialtilsynet”.
VURDERING
Social og Sundhed vurderer på baggrund af tilsynene, at [adresse] og Andreas Johansen i høj grad er velfungerende 
og veldrevne tilbud. 
Social og Sundhed vurderer, at de indsatser, der er planlagt som opfølgning på tilsynet imødekommer 
tilsynets anbefalinger. 
I forhold til socialtilsynets anbefaling til Hindhøjen vedrørende det videre arbejde med at ensarte og 
systematisere dokumentationen, vurderer Social og Sundhed, at der i det seneste år har været et stort 
fokus på dokumentation i praksis i tilbuddet. For yderligere at styrke implementeringen af en ensartet og 
systematisk struktur omkring dokumentation, vil ledelsen afholde en fælles faglig dag i første kvartal af 
2022 med temaet ensartethed omkring dokumentation og fælles retning ift. KRAP. Desuden vil ledelsen 
sætte dokumentation på som et fast punkt på dagsordenen til fremtidige personalemøder i alle afdelinger.
I forhold til socialtilsynets anbefaling til Hindhøjen vedrørende udvikling og ensretning af implementeringen 
af KRAP, oplyser ledelsen, at alle fastansatte får en seks dages KRAP-uddannelse i løbet af de første to 
år af deres ansættelse. Aktuelt er de fem nyeste medarbejdere i gang med uddannelsen.
Med hensyn til anbefalingen til Hindhøjen om tilegnelse af viden om demens, planlægger ledelsen at sende 
to medarbejdere på en demensuddannelse, der udbydes af Videncenter Sølund Skanderborg (VISS). 
Desuden oplyser ledelsen, at tilbuddet har et tæt samarbejde med demenssygeplejersken, der er ansat i 
Voksenhandicap. Sygeplejersken hjælper tilbuddet med screeninger, udredninger og faglige tiltag.
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet i perioden 9. november 2021 til 23. november 2021. Handicaprådets høringssvar af 10. 
november 2021 er vedlagt som bilag. 
Handicaprådet har ingen bemærkninger til socialtilsynets tilsyn med [adresse] og Andreas Johansen.
ØKONOMI
Der er ingen økonomiske konsekvenser.
INDDRAGELSE
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporterne fra socialtilsynet for tilsynet med [adresse] og Andreas Johansen tages til efterretning.
2.
At tiltag i notatet ”Opfølgning på tilsynsbesøg ved socialtilsynet” godkendes.
BESLUTNING
Social- og Sundhedsudvalget, 7. december 2021:
Fraværende: Ingen.
Indstilles godkendt.
Økonomiudvalget, 14. december 2021:
Fraværende: Thomas Kristiansen.
Indstilles godkendt.
Byrådet, 21. december 2021:
Fraværende: Ingen
Godkendt. 
Bilag
1.
Tilsynsbeskrivelse, socialtilsynet (2508177)
2.
Tilsynsrapport [adresse] (2513361)
3.
Tilsynsrapport Andreas Johansen (2513350)
4.
Opfølgning på tilsynsbesøg ved socialtilsynet (2506444)
5.
Høringssvar af 10. november 2021 (2525613)
